ชาวเน็ตตั้งตารอ ปตท.- บางจาก ลดราคาน้ำมันอีกรอบ หลังราคาน้ำมันโลกดิ่ง
ชาวเน็ตตั้งตารอ ปตท.-บางจาก ลดน้ำมันอีกรอบหลังราคาน้ำมันโลกร่วง
29 ธ.ค. 2558

นายชัยวัฒน์ โควาวิสารัช กรรมการผู้จัดการใหญ่ บริษัท บางจากปิโตรเลียม จำกัด (มหาชน) หรือ BCP เปิดเผยว่า ในช่วงวันหยุดเทศกาลปีใหม่ระหว่างวันที่ 31 ธันวาคม 2558 – 4 มกราคม 2559 บริษัท บางจากฯ จะตรึงราคาน้ำมันให้อยู่ในระดับราคาปัจจุบัน โดยไม่ปรับขึ้น แม้ว่าราคาน้ำมันดิบในตลาดโลกจะเพิ่มขึ้นก็ตาม
ทั้งนี้หากว่าราคาน้ำมันดิบในตลาดโลกลดลง บางจากฯ ก็จะปรับลดราคาน้ำมันลงตามไปด้วย เพื่อมอบเป็นของขวัญให้กับคนไทย และได้เตรียมความพร้อมในการสำรองน้ำมันทุกชนิดให้เพียงพอต่อความต้องการใช้ของประชาชนด้วย
ด้าน นายอรรถพล ฤกษ์พิบูลย์ รองกรรมการผู้จัดการใหญ่ หน่วยธุรกิจน้ำมัน บริษัท ปตท. จำกัด (มหาชน) หรือ PTT เปิดเผยว่า บริษัทจะตรึงราคาน้ำมันในช่วงเทศกาลปีใหม่ไปจนถึงวันที่ 4 มกราคม 2559 หากมีปัจจัยที่จะทำให้ราคาน้ำมันเพิ่มขึ้น หรือลดลงจะพิจารณาใหม่อีกครั้งว่าควรจะปรับราคาหรือไม่
ส่วนการเตรียมน้ำมันบริการประชาชนในช่วงเทศกาลปีใหม่มีปริมาณเพียงพอต่อการใช้งานของประชน ภาพรวมของ ปตท.สำรองไว้มากกว่าปกติที่ 2-3% ส่วนคู่ค้าของบริษัทสำรองไว้มากกว่าปกติถึง 30% ในแต่ละปั๊ม
อนึ่งสัญญาน้ำมันดิบ WTI ส่งมอบเดือนก.พ.ร่วงลง 1.29 ดอลลาร์ หรือ 3.4% ปิด (28 ธ.ค.) ที่ 36.81 ดอลลาร์/บาร์เรล ส่วนสัญญาน้ำมันดิบเบรนท์ส่งมอบเดือนก.พ.ลดลง 1.27 ดอลลาร์ หรือ 3.4% ปิดที่ 36.62 ดอลลาร์/บาร์เรล
สำหรับราคาน้ำมันในเขต กทม.ล่าสุดวันนี้(29 ธ.ค.)มีดังนี้

อย่างไรก็ตาม เป็นที่น่าจับตาว่า เมื่อราคาน้ำมันโลกปรับตัวลงแรง ด้าน ปตท.และบางจากจะมีการปรับราคาน้ำมันลงอีกรอบหรือไม่ 